กรุงไทยรุกขยายฐานลูกค้าญี่ปุ่น
กรุงไทย จับมือ โตโย บิซิเนส เซอร์วิส บริษัทที่ปรึกษานักลงทุนญี่ปุ่น เปิดตลาดลูกค้าญี่ปุ่นในไทย เพื่อส่งเสริมการค้า การลงทุนระหว่างประเทศ
6 ก.พ. 2560

กรุงไทย จับมือ โตโย บิซิเนส เซอร์วิส บริษัทที่ปรึกษานักลงทุนญี่ปุ่น เปิดตลาดลูกค้าญี่ปุ่นในไทย เพื่อส่งเสริมการค้า การลงทุนระหว่างประเทศ 
นายทรงพล ชีวะปัญญาโรจน์ รองกรรมการผู้จั ดการใหญ่ สายงานบริหารจัดการทางการเงิ นเพื่อธุรกิจ ธนาคารกรุงไทย เปิดเผยว่า ได้สนับสนุนบริการทางการเงินแก่นักลงทุนญี่ปุ่นในประเทศไทย โดยร่วมกับ บริษัทโตโย บิซิเนส เซอร์วิส ซึ่งเป็นบริษัทที่ปรึกษาลูกค้าญี่ปุ่นด้านการตลาด กฎหมาย การเงิน การลงทุน มาเป็นระยะเวลากว่า 40 ปี เปิดตลาดการให้บริการทางการเงินแก่นักลงทุนจากประเทศญี่ปุ่นที่เข้ามาลงทุนในประเทศไทย เพื่อส่งเสริมการค้าและการลงทุนระหว่างประเทศ โดยปัจจุบันนักลงทุนญี่ปุ่นเข้ามาดำเนินธุรกิจในประเทศไทยอกว่า 5,000 บริษัท ซึ่งมีความต้องการบริการทางการเงินหลากหลายรูปแบบ
ทั้งนี้  ธนาคารกรุงไทยจะทำหน้าที่เป็นตัวกลางในการชำระเงินอย่างครบวงจรให้กับลูกค้าที่เป็นสมาชิกของ บริษัท โตโยฯ ซึ่งมีหลายกลุ่มธุรกิจ เช่น ผู้ผลิตรถยนต์ เคมีภัณฑ์ ชิ้นส่วนอิเล็กทรอนิกส์ อาหารเพื่อสุขภาพ อาหารทะเลแปรรูป ผู้จำหน่ายเครื่องมือและเครื่องจักร ผู้พัฒนาระบบคอมพิวเตอร์ และธุรกิจเกี่ยวกับสิ่งแวดล้อม  โดยในระยะแรกธนาคารให้บริการรับ - จ่ายเงิน และบริการทางการเงินต่างประเทศ ผ่านอินเทอร์เน็ตแบงก์กิ้ง และโมบายแบงก์กิ้ง สำหรับในระยะต่อไป ธนาคารจะพัฒนาผลิตภัณฑ์ทางการเงินเฉพาะกลุ่ม เพื่อให้ ตรงตามความต้องการและสอดคล้องกั บรูปแบบการดำเนินธุรกิจของลูกค้าในแต่ละกลุ่ม โดยจะสนับสนุนสินเชื่ออัตราพิเศษ เพื่อช่วยลดต้นทุนทางการเงินให้ลูกค้า และต่อยอดสู่การสนับสนุนสินเชื่อทุกขั้นตอนการทำธุรกิจ เพื่อช่วยเสริมสภาพคล่ องทางการเงินให้ทั้งผู้ผลิต และตัวแทนจัดจำหน่าย
นายทรงพล กล่าวว่า ธนาคารได้เตรียมจัดสัมมนาจับคู่ธุรกิจด้านเทคโนโลยีการเงิน ทิศทางการดำเนินงาน และการบริหารจัดการองค์กร ให้กับลูกค้าของธนาคารและลูกค้าที่เป็นสมาชิกของ บมจ.โตโยฯ เพื่อร่วมแลกเปลี่ยนความรู้ ทางธุรกิจ และเสริมสร้างสัมพันธภาพที่ดี ทางธุรกิจอีกด้วย
นายฮิเดอากิ นากาโอะ ประธานกรรมการ บริษัทโตโย บิซิเนส เซอร์วิส กล่าวว่า ที่ผ่านมาฐานลูกค้าญี่ปุ่นในประเทศไทยส่วนใหญ่เป็นกลุ่มยานยนต์และอิเล็กทรอนิกส์ แต่จากนี้เริ่มมองหาโอกาสในอุตสาหกรรมอาหารและเกษตรทั้งระบบ เช่น อาหารแปรรูป วัตถุดิบ อาหารสัตว์ เชื่อว่า ความร่วมมือกับธนาคารกรุงไทยจะตอบโจทย์ทั้งทางบริการทางการเงิน และโอกาสทางธุรกิจ ขณะเดียวกัน พร้อมสนับสนุนการจับคู่ทางธุรกิจระหว่างญี่ปุ่นกับไทย โดยนักลงทุนญี่ปุ่นพร้อมที่จะถ่ายทอดเทคโนโลยี ยกระดับการผลิตของอุตสาหกรรมไทย เพิ่มขีดความสามารถแข่งขัน ที่ส่งผลให้การส่งออกขยายตัวมากขึ้น ช่วยกระตุ้นเศรษฐกิจทั้ง 2 ประเทศ